《三月二十五日醵饮于西峰寺分韵得因字》
宋代·陈著

牢穿不借踏青晨，信与林泉有夙因。
忙里偶成真率会，醉来不省乱离身。
归途西岭何妨晚，吹雨南风正送春。
烧筍煮茶须再到，一山古意要诗人。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。